CELEX: 52005DP0268(02)
Language: hu
Date: 2005-07-05 00:00:00
Title: Az Európai Parlament határozata az Umberto Bossi mentelmi jogának és kiváltságainak fenntartására irányuló kérelemről (2004/2101(IMM))

Fontos jogi nyilatkozat

|

52005DP0268(02)

Az Európai Parlament határozata az Umberto Bossi mentelmi jogának és kiváltságainak fenntartására irányuló kérelemről (2004/2101(IMM))  

Hivatalos Lap 157 E , 06/07/2006 o. 0070 - 0070

		1.Az Európai Parlament határozata az Umberto Bossi mentelmi jogának és kiváltságainak fenntartására irányuló kérelemről (2004/2101(IMM))Az Európai Parlament,- tekintettel a 2004. július 22-i plenáris ülésen az őt képviselő ügyvéd által bejelentett, Umberto Bossi mentelmi jogának a Bresciai Kerületi Bíróság előtt folyamatban lévő büntetőjogi eljárás miatti fenntartására irányuló 2004. május 7-i kérelemre,- tekintettel az Európai Közösségek kiváltságairól és mentességeiről szóló 1965. április 8-i jegyzőkönyv 9. és 10. cikkére, valamint az Európai Parlament képviselőinek közvetlen és általános választójog alapján történő választásáról szóló 1976. szeptember 20-i okmány 6. cikkének (2) bekezdésére,- tekintettel az Európai Közösségek Bíróságának 1964. május 12-i és 1986. július 10-i ítéletére [1],- tekintettel eljárási szabályzata 6. cikkének (3) bekezdésére és 7. cikkére,- tekintettel a Jogi Bizottság jelentésére (A6-0210/2005),A. mivel Umberto Bossi az Európai Parlament képviselője volt a negyedik parlamenti ciklusban (mandátum kezdete: 1994. július 19., mandátum érvényesítése: 1994. november 15., mandátum vége 1999. július 19.) és az ötödik parlamenti ciklusban (mandátum kezdete: 1999. július 20., mandátum érvényesítése: 1999. december 15., mandátum vége: 2001. június 10-én összeférhetetlenség miatt);B. mivel az Európai Parlament képviselői ellen nem indítható vizsgálat, jogi eljárás, valamint nem vehetők őrizetbe feladataik ellátása során kifejtett véleményük, vagy leadott szavazataik miatt [2];1. úgy határoz, hogy fenntartja Umberto Bossi mentelmi jogát és kiváltságait;2. javasolja a fenti jegyzőkönyv 9. cikkének megfelelően és a megfelelő tagállam eljárásaira való tekintettel, hogy a kérdéses eljárásokat ne folytassák; ezért felszólítja a Bíróságot, hogy vonja le a megfelelő következtetéseket;3. utasítja elnökét, hogy haladéktalanul továbbítsa ezt a határozatot és az illetékes bizottság jelentését a Bresciai Kerületi Bíróságnak.[1] 101/63 ügy, Wagner/Fohrmann és Krier, EBHT 1964., 383. o., és 149/85, Wybot/Faure és mások, EBHT 1986., 2403. o.[2] Az Európai Közösségek kiváltságairól és mentességeiről szóló jegyzőkönyv 9. cikke.--------------------------------------------------